《瑞鹤仙 贺鲁紫漪举子兼游茅山》
清代·丁澎

谢庭花似雪。正汤饼春饧，兰芽初茁。珠生甫弥月。

渐能指之无，觇为英物。志公笑曰，恁宁馨、此儿佳绝。

更何须，靧面桃花，洗出天然红白。

奇突。前身金粟，天上麟雏，珊珊仙骨。彩幢遥列。向茅山道士说。

问之子何来，君家玉斧，原是此中瓜瓞。羡他年、彪个兰台，无个优劣。

作者简介：（约1622—1686）清浙江仁和人，字飞涛，号药园。回族。顺治十二年进士，官主事。充河南乡试副考官，荐升郎中。科场案起，以违例被劾，谪塞上五年。工诗。早年与毛先舒、柴绍炳等人称“西泠十子”，后又与宋琬、施闰章等人号“燕台七子”。有《信美堂诗选》、《扶荔堂集》。